Document ID: /roh_data/filtered/fineweb-2-filterrobots_roh.jsonl.gz/30855

Tenor l'ovra d'agid per fugitivs ,UNHCR, n'han dapi in onn mai pli tantas persunas da la Siria e l'Irac empruvà communablamain il viadi sur mar en l'Europa.
Savens è la Libia il lieu da partenza per la fugia sur la Mar Mediterrana en l'Italia. L'avrigl èn tenor l'UNHCR var 9'000 fugitivs arrivads en l'Italia. Quai en passa dubel uschè blers sco en Grezia.
Dapi la cunvegna tranter l'Uniun europeica e la Tirchia, en la quala la Tirchia è sa declarada pronta da prender enavos fugitivs da la Grezia, na para la Grezia betg pli dad esser finamira principala dals fugitivs. Plinavant èn las controllas sin l'uschenumnada «ruta dal balcan» vegnidas intensivadas.
RR novitads 06:00